ИлъэсыщIэм зыхуагъэхьэзыр
Дыгъуасэ Налшык щызэхэтащ ЩIэныгъэхэмкIэ Дунейпсо Адыгэ Академием и зи чэзу зэIущIэ. ЩIДАА-м и щIэныгъэ секретарь нэхъыщхьэ Тхьэзэплъ Хьэсэн зэIущIэр къызэIуихри, абы кърихьэлIахэр щигъэгъуэзащ 2014 гъэм зэфIагъэкIын хуейуэ къапэщылъ Iуэхухэм.
ьэфIыцIэ Мухьэмэд, Сэхъурокъуэ Хьэутий, Нэхущ Iэдэм.
АдэкIэ зэIущIэм хъыбар гуапэкIэ къыпащащ. Адыгэ Iуэхум, къэрал пщэрылъхэм, лъэпкъ зэщIэхъееныгъэм, жылагъуэ зэхыхьэхэм и гуащIэ зэрыхилъхьэм къыхэкIыу Дунейпсо Адыгэ Хасэм и тхьэмадэ, экономикэ щIэныгъэхэм я доктор Сэхъурокъуэ Хьэутий академием и действительнэ члену хагъэхьащ. ЩIДАА-м и президент Нэхущ Iэдэм абы ехъуэхъури дипломыр иритыжащ.
— Си дежкIэ мыхьэнэшхуэ иIэщ апхуэдэ цIэ лъапIэ къызэрысхуэвгъэфэщам, — жиIащ Сэхъурокъуэм. – Сэ фIыуэ сыщыгъуазэщ фэ евгъэкIуэкI лэжьыгъэр зыхуэдэм. Къыхэзгъэщыну сыхуейщ Адыгэ академием лъэпкъым зиужьынымкIэ къалэнышхуэ зэригъэзащIэр икIи ар адэкIи ефIэкIуэну си гуапэщ.
Къапэщылъ Iуэхухэмрэ ахэр зэрызэфIагъэкIынухэмрэ я гугъу ящIу зэIущIэм къыщыпсэлъащ Нэхущ Iэдэм, ЩIДАА-м и вице-президент ХьэфIыцIэ Мухьэмэд, академикхэу Къалэжьокъуэ Хьэсэн, Къалэ Хьэжбарэ, Щомахуэ Лев, Хъаний Мирон, БакIуу Хъанджэрий, академием и президиумым хэтхэу Нэхущ Викторие, Сэбаншы Жаннэ сымэ.
Табыщ Динарэ.
